પ્રતીકાત્મક તસવીર

અહીં તૃણમુલ કૉંગ્રેસ, ભાજપ તથા કૉંગ્રેસ-ડાબેરી પક્ષો અને ઇન્ડિયા સૅક્યુલર ફ્રન્ટની યુતિ વચ્ચે ત્રિપાંખિયો જંગ છે.

મમતા બેનરજીને આશા છે કે તેમનો પક્ષ સળંગ ત્રીજી વખત ચૂંટણી જીતવામાં સફળ રહેશે, જ્યારે ભાજપ અહીં પોતાનો ગઢ સ્થાપિત કરવા માગે છે.

294 ધારાસભ્યોવાળી વિધાનસભા માટે આઠ તબક્કામાં મતદાન યોજાશે અને બીજી મેના રોજ પરિણામ જાહેર થશે. 

ચોથી મે સુધીમાં આગામી વિધાનસભાના ગઠનસંબંધિત સંપૂર્ણ કામગીરી પૂર્ણ કરી દેવાની રહેશે.

આગામી સમયમાં પશ્ચિમ બંગાળ ઉપરાંત આસામ, તામિલનાડુ, કેરળ અને પુડ્ડચેરી વિધાનસભાની ચૂંટણી પણ યોજશે. 

પશ્ચિમ બંગાળમાં ત્રિપાંખિયો જંગ

પાંચ રાજ્યોમાંથી સૌથી વધુ 'હાઈ-વૉલ્ટેજ ડ્રામા' પશ્ચિમ બંગાળમાં જોવા મળી શકે છે. ગત બે વિધાનસભાથી અહીં મમતા બેનરજીના નેતૃત્વમાં ઑલ ઇન્ડિયા તૃણમુલ કૉંગ્રેસની સરકાર છે.

ગત વિધાનસભા બાદ મમતાએ સુભેન્દુ અધિકારી, મુકુલ રૉય અને દિનેશ ત્રિવેદી જેવા દિગ્ગજ નેતા ગુમાવ્યા છે. 

જોકે, ભાજપે હજુ સુધી કોઈ પણ નેતાને મુખ્ય મંત્રીપદના ઉમેદવાર તરીકે પ્રૉજેક્ટ નથી કર્યા. નિષ્ણાતો માને છે કે આંતરિક સાઠમારીને ટાળવા માટે ભાજપ દ્વારા કોઈ ઉમેદવા... બીજા 4000 અક્ષરો માટે લેખ ચાલુ રાખો:
ર જાહેર પણ નહીં કરાય.

કેન્દ્રીય ગૃહમંત્રી અમિત શાહ, ભાજપના અધ્યક્ષ જે. પી. નડ્ડા તથા કેન્દ્રીય મંત્રીઓના વારંવારના પશ્ચિમ બંગાળના પ્રવાસથી સ્પષ્ટ છે કે ભાજપ કોઈ કચાશ નથી છોડવા માગતો.

બીજી બાજુ, મમતા બેનરજીએ ચૂંટણીવ્યૂહના રચનાકાર પ્રશાંત કિશોરની મદદ લીધી છે, જેઓ 2012ની ગુજરાત વિધાનસભા ચૂંટણી તથા 2014ની લોકસભા ચૂંટણી દરમિયાન ભાજપ સાથે હતા. કિશોરનો દાવો છેકે ભાજપ ત્રણ આંકડા સુધી નહીં પહોંચી શકે.

કાયદો અને વ્યવસ્થાની સ્થિતિ ખોરવાઈ ન જાય તે માટે સૅન્ટ્રલ રિઝર્વ પોલીસ ફોર્સ, ઇન્ડો-તિબેટિયન પોલીસ ફોર્સ, સૅન્ટ્રલ ઇન્ડસ્ટ્રિયલ સિક્યૉરિટી ફોર્સની ટુકડીઓને પશ્ચિમ બંગાળ મોકલવામાં આવી છે.

અહીં ટી.એમ.સી., કૉંગ્રેસ તથા ડાબેરીઓનું ગઠબંધન થયું નહોતું. મમતાને લાગે છે કે તેઓ ભાજપને પહોંચી વળવા માટે સક્ષમ છે.

કૉંગ્રેસ તથા ડાબેરીઓ સાથે અબ્બાસ સિદ્દિકી છે, જેઓ ફુરફુરા શરીફના પિરઝાદા છે અને તેમણે આઈ.એસ.એફ.ની સ્થાપના કરી છે. દક્ષિણ 24 પરગણા, ઉત્તર 24 પરગણા, હુગલી, હાવડા તથા બર્ધમાન જેવા લઘુમતી સમુદાયની બહુમતી ધરાવતા વિસ્તારોમાં તેમની ખાસ્સી પકડ છે.

સિદ્દિકીનું કહેવું છે કે મમતા બેનરજીએ મુસલમાનો સાથે 'દગો' કર્યો છે, જ્યારે ભાજપ મમતા બેનરજી ઉપર 'હિંદુવિરોધી તથા મુસ્લિમતુષ્ટિકરણ' કરવાનો આરોપ મૂકે છે.  

અહીં ભાજપ ખુદને સત્તાના મુખ્ય દાવેદાર તરીકે રજૂ કરી રહ્યો છે. ટી.એમ.સી. પણ માને છે કે તેની મુખ્ય સ્પર્ધા ભાજપની સાથે જ છે.

મમતા બેનરજીનું ભાવિ

મમતા બેનરજી સામે સતત ત્રીજી વખત મુખ્ય મંત્રી બનવાનો પડકાર

મમતા બેનરજીએ વિદ્યાર્થીકાળમાં કૉંગ્રેસ સાથે તેમની રાજકીય કારકિર્દીની શરૂઆત કરી અને જિલ્લા તથા રાજ્યસ્તરે પાર્ટીમાં અલગ-અલગ સ્તરે ભિન્ન-ભિન્ન પદ ઉપર રહ્યાં.

1998માં તેમણે કૉંગ્રેસ સાથે છેડો ફાડી નાખ્યો અને ઑલ ઇન્ડિયા તૃણમુલ કૉંગ્રેસની સ્થાપના કરી. લોકસભામાં સંખ્યાબળના આધારે તેમની પાર્ટીને કેન્દ્રમાં અટલ બિહારી વાજપેયીના નેતૃત્વવાળી એન.ડી.એ. તથા ડૉ. મનમોહન સિંહના નેતૃત્વવાળી યુનાઇટેડ પ્રૉગ્રેસિવ અલાયન્સની સરકારમાં પ્રધાનપદ મળ્યાં.

સિંગુર અને નંદીગ્રામમાં સ્પેશિયલ ઇકૉનૉમિક ઝોનનો વિરોધ કરીને તેમને ડાબેરીઓની ટક્કર લઈ શકે તેવાં રાજ્યવ્યાપી પ્રભુત્વધરાવતાં જનનેતાની છાપ ઊભી કરી.

જોકે, વિધાનસભાની ચૂંટણીમાં તેમને મોટી સફળતા 2011માં મળી. તેમણે ડાબેરી મોરચાના 34 વર્ષ જૂના શાસનને હઠાવવામાં સફળતા મેળવી અને પાર્ટીએ તેમના નેતૃત્વમાં સરકાર...